
GAMMELKJØGEGAARD 


FRØKEN  EMMY  CARLSEN 
OG  HENDES  SLÆGT 

E  nærmest  nord  for  Køge  langs  Køge  Aa  lig- 
gende Jorder  har  siden  Middelalderens  sid- 
ste Dage  udgjort  en  Herregaard,  der  har 
været  i  berømte  danske  J^^tters  Besiddelse. 
Mellem  lijerne  finder  man  Navne  som 
Krumpen,  Lunge,  Bille,  Skeel  og  Barnekow. 
Fra  den  sidste  Barnekow  gik  Godset  ved  Giftermaal  over 
til  den  svensk-livlandske  Adelsmand,  Grev  Meyerfeldt,  i 
hvis  Slægt  det  blev  i  et  Par  Menneskealdre,  indtil  det  i  1776 
solgtes  til  Basmus  Carlsen,  en  Forpagtersøn  fra  Lindholm 
ved  Boskilde.  Dennes  Fader  bar  Tilnavnet  Lange  og  mente 
sig  ligesom  de  senere  Led  af  Slægten  at  nedstamme  fra  den 
gamle  danske  Slægt  Lange,  der  førte  i  sitVaaben  tre  Boser 
paa  Sølvgrund.  Men  denne  Køgegaards  første  Besidder  af 
denne  Slægt  kaldte  og  skrev  sig  altid  Carlsen,  hvorefter  hans 
Efterkommere  udelukkende  brugte  dette  Navn,  indtil  Nav- 
net Lange  nu  ved  den  sidste  Agnats  Død  er  bleven  knyttet 
til  den  af  hende  oprettede  Stiftelse. 

Baade  Basmus  Carlsen  og  hans  Søn  og  Arving  Christen 
Carlsen  var  dj^gtige  Mænd,  i  hvis  Hænder  Godset  blom- 
strede og  forøgedes.  Pengekrisen  og  Statsbankerotten  til- 
intetgjorde ikke  F'amiliens  Velstand,  og  med  Snildhed  red- 
dede de  deres  Ejendele  fra  at  blive  plyndrede  og  røvede 
under  Krigen  1807,  der  tildels  førtes  paa  Godsets  Grund. 
Kampen  ved  Køge  fandt  Sted  tæt  udenfor  Christen  Carl- 
sens Dør,  og  han  viste  sig  som  en  god  Patriot  ved  at  skænke 
Heste  til  Castenskiolds  Armee  og  Proviant  til  de  stakkels 
forsultne  Landeværns-Soldater.  1 181 7  adlede  Kongen  Chri- 
sten Carlsen  med  Bet  til  at  føre  de  gamle  Langers  Vaaben. 
Aaret  efter  døde  Carlsen,  efterladende  Godset  til  sin  Søn 
Hans  Carlsen,  en  otteaarig  Dreng,  for  hvem  hans  dygtige 
Moder  bestyrede  Ejendommen,  indtil  han  23  Aar  gammel 
købte  den  af  hende. 

Hans  Carlsen  fik  en  udmærket  Opdragelse ;  han  gennem- 

gik  Sorø  Akademi  og  tog  senere  Forsteksamen  i  Kiel.  Af 
hans  store  Jordbesiddelser  blev  det  da  ogsaa  Skovene,  der 
senere  tog  Størstedelen  af  hans  Interesse.  En  og  tredive  Aar 
gammel  ægtede  han  den  knap  tyveaarige  Comtesse  Clara 
Frijs,  Søster  til  den  senere  Conseilspræsident  (ireve  Frijs- 
Frijsenborg,  en  højtbegavet  og  from  Kvinde,  med  hvem 
han  levede  i  det  lykkeligste  Ægteskab  indtil  hendes  tidlige 
Død  i  1852.  Af  deres  tre  Børn  mistede  de  det  3'ngste,  en 
lille  Pige,  alt  kort  efter  Fødslen;  en  Søn,  Christen  Carlsen 
døde  1865,  nitten  Aar  gammel;  kun  den  ældste  Datter, 
hvis  Navn  staar  over  disse  Linier,  kom  til  at  overleve  sine 
Forældre. 

Født  4.  Juni  1842  kom  hun  til  alt  i  sit  elvte  Aar  at  staa 
moderløs,  og  Tabet  af  den  blide,  kvindelige  Moder  har  vel 
kastet  sine  Slagskygger  over  hendes  Barndom.  Men  des 
nærmere  blev  hun  knyttet  til  Faderen,  og  i  Moders  Sted 
traadte  hendes  udmærkede  Faster,  Franciska  Carlsen,  Slæg- 
tens og  Egnens  Historieskriver,  der  ledede  hendes  Opdra- 
gelse, indtil  hun  blev  voksen.  Saamegen  Indflydelse  end 
denne  højtbegavede  Kvinde  kan  have  havtpaa  Emmy  Carl- 
sen, var  det  dog,  som  nævnt,  særlig  Faderen,  hun  følte  sig 
knyttet  til,  og  Samlivet  med  ham,  indtil  han  i  1887  lukkede 
sine  Øjne  paa  Slægtens  gamle  Gaard,  gav  i  over  en  Menne- 
skealder hendes  Liv  dets  Indhold.  At  skrive  hendes  Ung- 
doms Historie  er  umuligt  uden  samtidigt  at  mindes  ham. 

Hans  Carlsen  var  som  sine  nærmeste  Forfædre  en  dyg- 
tig Mand  med  levende  Interesse  for  sin  Virksomhed,  Land- 
bruget paa  den  store  Gaard.  Men  hans  Interesser  og  Syns- 
kreds gik  langt  videre  end  deres,  og  i  Modsætning  til  dem 
følte  han  sig  kaldet  til  Deltagelse  i  vort  offentlige  Liv,  hvor- 
for han  allerede  i  1841  indtraadte  i  Roskilde  Stænderfor- 
samling. Alle  fædrelandske  x^nliggender  laa  ham  varmt 
paa  Sinde,  men  han  saa  endog  længere  ud:  I  Modsætning 
til  de  fleste  af  sine  Standsfæller  sluttede  han  sig  til  den 
skandinaviske  Bevægelse,  her  vistnok  under  Paavirkning 
af  Grundtvig,  som  han  fra  Begyndelsen  af  Fyrrerne  var 
under  Indflj'^delse  af 

Det  er  bekendt  nok,  at  han  stod  Grundtvig  nær  og  delte 


13 

hans  kirkelige  og  folkelige  Syn,  men  det  tor  siges,  at  han 
fulgte  ham  med  en  blandt  hans  Tilhængere  ikke  helt  al- 
mindelig Selvstændighed  i  Opfattelse.  I  denne  Retning  kan 
han  mulig  endog  sidestilles  med  sin  udmærkede  Svoger, 
Præsten  Peter  Rørdam.  I  den  store  Kirkekommission  af 
1868  stod  han  ved  Siden  af  Brandt  og  Gasse  som  en  slag- 
færdig og  veltalende  Ordfører  for  den  grundtvigske  Kirke- 
politik, den,  fra  hvilken  det  nuværende  frisindede  kirke- 
lige Styre  stammer  ned  i  lige  Linie.  Han  havde  her  man- 
gen drøj  Dyst  med  Martensen,  hvem  han  aftvang  Respekt 
ved  sin  grundige  Viden  om  de  Ting,  han  talte  om,  og  sin 
dybtgaaende  Interesse  for  de  kirkelige  Spørgsmaal.  De 
bleve  trods  al  Uenighed  Venner  fra  den  Tid.  Martensen 
besøgte  Carlsen  paa  Køgegaard,  og  de  vedligeholdt  en 
stadig  Brevveksling  med  hinanden.  To  af  den  grundtvig- 
ske Retnings  bedste  Mænd  fra  en  yngre  Slægt,  Vartov- 
præsten V.  I.  Hoff  og  Biskop  Frederik  Nielsen,  har  begge 
staaet  Carlsen  nær,  den  første  som  tleraarig  Huslærer  paa 
Køgegaard  fra  1857 — 60,  medens  den  anden  har  ligget 
paa  Gaarden  for  at  studere  i  Carlsens  righoldige  kirke- 
historiske Bibliothek.  Og  de  har  begge  aflagt  Vidnesbyrd 
om  den  Indflydelse,  som  Opholdet  paa  den  stille,  fredlyste 
Plet  i  Selskab  med  en  saa  betydelig  og  aandeligvakt  Mand 
har  havt  for  deres  senere  Liv. 

Som  alt  nævnt  var  Carlsen  osjsaa  stærkt  nationalt  inter- 
esseret,  ja  endog  varm  Skandinav.  I  den  sidste  Retning 
stod  han  mellem  sine  Standsfæller  ret  ene,  —  havde  vist- 
nok kun  Blixen  og  Haffner  med  sig;  —  men  i  det  natio- 
nale havde  han  ikke  faa  Meningsfæller  i  Godsejerstanden. 
Baade  hans  Svoger,  Grev  Frijs,  og  den  unge,  energiske 
Estrup  stod  kun  fjernt  fra  Nationalliberalismen  i  Landbo- 
sporgsmaalene  og  den  indre  Politik  i  det  hele  taget;  i  det 
nationale  fulgte  de  Liberalismens  Ledere.  Ja,  Carlsen  slut- 
tede sig  endog  i  Aarene  1856 — ()5  til  den  monarkiske  Skan- 
dinavisme, der  i  disse  Aar  under  Plougs  Førerskab  havde 
Vind  i  Sejlene.  Dette  Forhold  knyttede  Carlsen  til  flere 
Medlemmer  af  Huset  Bernadotte,  og  han  vedligeholdt  lil 
sin  Død  en  hjertelig  og  venskabelig  Brevveksling  med  Her- 

tugen  af  Østergotland,  den  senere  Oscar  den  Anden.  I  Caii- 
sens store  Familiearkiv  ligger  nu  disse  fortrolige  og  venlige 
Breve  fredeligt  Side  om  Side  med  Breve  fra  vort  eget  Konge- 
hus, der  viser,  hvormegen  Pris  særlig  Kong  Christian  den 
Niende  satte  paa  ham. 

I  Maj  1864  indtraadte  Carlsen  som  Indenrigsminister  i 
Ministeriet  Monrad.  Han  gjorde  det,  som  man  let  vil  for- 
staa,  ikke  gerne;  men  Kong  Christian,  der  satte  særlig  Lid 
til  ham,  besvor  ham,  at  han  maatte  tage  Sæde  i  Stats- 
raadet.  Samarbejdet  gik  dog  ikke  stort  bedre  med  ham 
end  med  Monrad  —  de  reelle  politiske  Modsætninger  mel- 
lem ham  og  Kongen  var  for  store  —  og  efter  Londoner- 
konferencens Sprængning  indgav  Carlsen  sin  Demission, 
som  Kongen  dog  ikke  modtog,  hvorimod  han  kort  efter 
gav  det  samlede  Ministerium  Afsked.  Efter  den  Tid  ind- 
tog Carlsen  en  noget  ensom,  men  ret  bet3^dningsfuld  Plads 
i  vort  offentlige  Liv.  Han  tog  Del  i  Oppositionen  mod 
Bluhmes  Ministerium  —  han  var  saaledes  den  egentlige 
Hovedmand  for  at  styrte  Justitsminister  Heltzen  —  men 
skiltes  fra  sine  nationalliberale  Venner,  idet  han,  der  stod 
paa  Grundtvigs  folkelige  Stade,  med  al  Kraft  protesterede 
mod  Grundlovens  Bevision  og  mod  Junigrundlovens  Om- 
dannelse. Dette  for  en  Godsejer  mærkelige  Særstandpunkt 
var  vel  Grunden  til,  at  han  blev  forbigaaet  ved  Dannelsen 
af  Ministeriet  Frijs,  trods  det  at  Grev  Frijs  var  hans  Svo- 
ger og  nære  personlige  Ven.  Han  havde  ellers  været  selv- 
skreven til  at  sidde  i  et  Godsejerministerium  som  Kultus- 
minister. 

Han  stillede  sig  i  disse  Aar  til  Folketinget,  blev  valgt 
og  sad  der  i  tre  Aar,  navnlig  virksom  for  kirkelige  Sagers 
Fremme,  ganske  særlig  for  Valgmenighedsloven.  I  1870 
gjorde  Ministeriet  Holstein,  hvori  hans  Venner  Hall  og 
Krieger  var  de  ledende  Mænd,  ham  til  kongevalgt  Lands- 
tingsmand, hvilket  Mandat  han  beholdt  til  sin  Dod.  Det 
var  de  sammes  Tanke,  at  det  ved  Ministeriets  Afgang  skulde 
betros  Carlsen  at  danne  et  folkeligt  Ministerium,  der  kunde 
danne  Overoancjen  til  et  Venstreministerium  af  national 
Farve,  men  Kongens  Stemning  gik  dengang  mere  i  Bet- 


15 

ning  af  et  Kabinet  af  ren  godsejerlig  Karakter.  Striden  mel- 
lem Venstre  og  Hojre  blev  i  disse  Aar  bitter,  og  under  de 
hæftige  Kampe  skiltes  Carlsen  fra  flere,  som  han  tidli- 
gere havde  staaet  nær,  særlig  fra  Høgsbro,  ligesom  han  i 
det  hele  blev  mere  konservativ.  Han  blev  en  Ven  af  Tanken 
om  Tingenes  Ligeberettigelse,  ja  blev  det  endog  i  den  Grad, 
at  det  var  ham,  der  i  Kampaarene  fremsatte  det  Forslag, 
at  Landstinget  straksved  hver  Samlings  Begyndelse  skulde 
samtidig  med  Folketinget  nedsætte  et  Finansudvalg  til  at 
behandle  Finanslovforslagets  Enkeltheder.  EstrupsPolitik 
kunde  han  efter  sin  Overbevisning  ikke  følge  paa  alle 
Punkter;  men  som  den  loyale  Karakter,  han  var,  taughan 
for  den  konservative  Sasjs  Skvld  med  sine  Tvivl.  Af  For- 
svarssagen  varhan  alle  Dage  en  varm  Tilhænger.  Han  døde 
paa  Køgegaard  den  2.  Juli  1877  og  jordedes  i  den  af  ham 
en  Menneskealder  tidligere  indrettede  Familiebegravelse 
paa  »Aasen«  i  Skoven  tæt  ved  Gaarden,  hvoriforvejen  hans 
Hustru  Clara  Carlsen,  Grundtvig  og  dennes  2den  Hustru 
og  Franciska  Carlsen  havde  fundet  Hvile.  Staaende  ganske 
ene  i  Verden  og  oprevet  i  sit  Inderste  søgte  Emmy  Carlsen 
Hvile  hos  sin  gamle  højtelskede  Onkel,  Grev  Frijs  paa 
Boller,  der  med  faderlig  (iodhed  tilbod  hende  at  dele  Hjem 
derovre  med  ham,  indtil  hun  havde  samlet  n}'^!  Livsmod 
og  Kræfter  til  at  tage  de  Opgaver  op,  der  nu  ventede  hende. 
Der  blev  hun  et  godt  halvt  Aar,  søgende  Fred  i  sit  Sind  i 
Samtaler  med  sin  Gud. 

Fra  Foraaret  1888  og  til  sin  Dødsdag,  den  29.  August  d.A. 
sad  hun  paa  Godset  som  en  stolt  og  værdig  Sidsteætling  af 
en  brav  og  god  dansk  Slægt,  der  i  over  et  Aarhundrede 
havde  haft  sit  Hjem  og  sit  Virke  paa  dette  Sted.  Hun  var 
vel  et  Stykke,  maaske  endog  et  stort  Stykke,  af  en  Aristo- 
krat, men  var  det  i  dette  Ords  ædle  Betydning:  hun  var 
først  og  fremmest  Levendegørelsen  af  en  SlægtsTraditioner. 
At  slægte  gode  Forfædre  paa  var  for  hende  noget  betyd- 
ningsfuldt, vel  ikke  det  betydningsfuldeste  af  alt;  dertil  var 
hun  for  meget  sandt  Menneske  og  for  meget  from  Kristen 
—  men  Adelskabet  var  for  hende  ikke  et  tomt  Skin  eller 
en  Forfængelighedssag.  Det  smukkeste  Minde  om  hendes 

Tænkemaade  er  vel  nok  de  Ord,  hvormed  hun  indleder 
det  Testamente,  hvorved  hun  i  Overensstemmelse  med 
Faderens  Ønske  lader  Stamgodset  —  der  ved  hendes  Død 
ophørte  at  være  Stamhus  —  gaa  over  til  en  mild  Stiftelse 
under  Navnet  Carlsen-Langes  Legatstiftelse.  Disse  Ord, 
der  taler  højt  om  hendes  Ømhed  og  Ærefrygt  for  Faderen, 
lyder  saaledes: 

»Jeg  ønsker  herved  at  mindes  min  Fader  og  hans  Slægt, 
der  paa  Mandssiden  er  uddød  med  ham. 

Navnet  Carlsen,  hvormed  min  Bedstefader  blev  adlet, 
førtes  med  Hæder  af  min  ædle  og  dyrebare  Fader  gennem 
hans  lange  Liv;  og  da  det  især  er  ham,  jeg  ønsker  at  sætte 
dette  Minde  paa  det  Sted,  som  han  elskede  saa  højt  og  ar- 
bejdede for  med  saa  megen  Velsignelse,  og  i  det  Fædreland, 
som  hans  Hjerte  hang  saa  trofast  ved,  og  som  han  ofrede 
sine  bedste  Kræfter,  saa  bør  Stiftelsen  først  og  fremmest 
bære  hans  Navn. 

Men  da  Navnet  Lange  var  vort  egentlige  Slægtsnavn, 
som  tilhørte  min  Faders  og  Bedstefaders  Ascendenter  saa 
langt  tilbage,  som  vi  ved  af  dem,  og  da  Gammelkjøgegaard 
i  1776  erhvervedes  for  den  Formue,  som  min  Olderfader, 
Rasmus  Carlsen  Lange,  og  endnu  mere  min  Tipoldefader, 
Carl  Rasmussen  Lange,  ved  dygtigt  og  redeligt  Arbejde 
havde  samlet,  saa  skylde  vi  dem  at  mindes  ogsaa  deres 
Navn  ved  en  Stiftelse,  som  vi  ikke  uden  dem  havde  kun- 
net oprette. 

Dette  til  Forklaring  af  Navnet: 

Carlsen-Langes  Legatstiftelse. 

Stiftelsens  Bestyrelse  skal  og  bør  altid  søge  at  lede  og 
styre  denne  i  den  Aand,  hvori  min  kjære  Fader  arbejdede: 
en  historisk-conservativ,  men  dog  frisindet  Aand,  der  har 
sin  Rod  i  en  grundchristelig  Livsopfattelse,  og  som  stræ- 
ber at  udføre  alt  smaat  som  stort.  Gud  til  Ære  og  Fædre- 
landet og  dets  Børn  til  Gavn  og  Gode.« 

1  saa  høj  Grad  som  disse  smukke  Ord  træffende  karak- 
teriserer den  gamle  Kammerherre  Carlsen,  i  lige  saa  høj 
Grad  giver  de  et  Billede  af  Emmy  Carlsen  selv.  af  hendes 
Tænke-  og  Følemaade  og  af  hendes  Arbejde  paa  GodsetsYel. 

Der  kunde  vel  i  hendes  Virken  som  Godsbesidderinde 
vise  sig  Spor  at" den  aristokratiske  Tænkemaade  hos  hende: 
hun  ønskede,  at  Gaarden  skulde  bevares  ned  i  Slægterne  i 
uformindsket  Stand;  hun  ønskede  derunder  ogsaa,  at  det 
Prægaf  den  landlige  Idyl,  som  havde  været  over  den  i  hendes 
Barndom  og  Ungdom,  skulde  skaanes  for  den  moderne 
Civilisations  Larm  og  Støj  og  for  nær  Berøring  med  det 
borgerlige  Livs  Prosa.  Koge  Bys  nære  Naboskab  kunde 
nok  vække  Bekymringer  hos  hende  for,  at  dette  ikke  vilde 
lykkes  i  det  lange  Løb.  Men  det  fremgaar  af  de  citerede  Ord, 
at  hendes  Interesser  gik  langt  dybere.  Hun  ønskede  først 
og  fremmest,  at  Godsets  Afgrøde  og  andet  Udbytte  skulde 
tjene  til  Nytte  for  det  Samfund,  hun  tilhørte,  og  hun  lod 
det  tjene  dertil  alt  i  hendes  egen  Besiddertid.  Det  tør  siges 
med  Sandhed  om  hende,  at  hun  til  enhver  Tid  af  sit  Liv 
var  besjælet  af  Samfundsaand.  Hun  folte  sig  som  et  Led  af 
alle  døbtes  Samfund;  til  hendes  kæreste  Virksomheder 
hørte  Stillingen  som  Medlem  af  Køge  Menighedsraad, 
hvor  hun  sad  fra  1903  til  1910,  en  Stilling,  hvori  hun  helt 
fyldte  sin  Plads;  hun  havde  fuldtud  arvet  sin  Faders  kir- 
kelige Sands.  Hun  følte  sig  dernæst  som  Dansk  og  som 
Nordbo.  Tidlig  vakt  af  Grundtvig  havde  hun  lært  at  elske 
det  større  jordiske  Fædreland,  der  hedder  det  skandina- 
viske Norden.  Der  flød  vel  ogsaa  fremmed  Blod  i  hendes 
Aarer:  hun  var  nok  stolt  af  gennem  sin  Mormoder  at 
stamme  ned  fra  de  gamle  frisiske  Grever  af  Knyphausen, 
men  ellers  var  der  ikke  megen' Sympathi  for  Tydskerne 
hos  hende.  Hun  havde  i  alle  andre  Henseender  netop  den 
glødende,  eksklusiv-nordiske  Danskhed,  der  udmærkede 
den  Generation,  der  blev  voksen  mellem  de  to  slesvigske 
Krige.  Ingen  nationalliberal  har  mere  end  denne  Godsejer- 
datter glødet  for  Danmarks  Sag,  for  dets  Sprog  eller  dets 
Minder. 

Hun  følte  sig  endelig  som  Borgerinde  ogsaa  i  det  snæv- 
rere Samfund,  som  hed  hendes  Egn.  Denne  Egns  geogra- 
fiske Grænser  lader  sig  ikke  saa  lige  afridse  paa  et  Kort. 
Xordpaa  gik  den  vel  op  forbi  Korporalskroen,  halvvejs  til 
København;  sydpaa  godt  ned  i  Stevns,  vestpaa  helt  over 

ad  Ringsted  til;  langt  udenfor  Godsets  Grænser  gik  den 
ialfald.  Her  var  hun  til  stor  Velsignelse  og  lindrede  gerne 
Nød  og  Trang.  Det  vilde  ikke  være  i  hendes  Aand  at  be- 
skrive hendes  Godgørenhed  nærmere;  det  laa  hende  fjærnt 
at  tale  om  den.  Men  i  den  store  tause  Skare,  som  den  11. 
September  fulgte  hende  til  hendes  sidste  Hvilested,  saas 
mange  forgrædte  Øjne,  der  talte  højere  end  Ord  om,  at  det 
var  Egnens  Velgørerinde,  der  var  gaaet  til  sine  Fædre.  Og 
hvad  hun  har  givet  af  gode  Gaver  til  Asyler,  Menigheds- 
formaal,  til  Sygepleje  og  andre  menneskekjærligeFormaal, 
det  har  hun  med  kærlig  Tanke  paa  sine  Medmennesker 
sørsfet  for  vil  blive  ved  at  flvde  fra  den  samme  Kilde  som 
før.  Blandt  de  Formaal,  hendes  Stiftelse  skal  virke  for, 
finder  man  alle  Faderens  og  hendes  Yndlingsinteresser, 
Skovbruget  og  Landbruget,  den  historiske  Videnskab, 
Personalhistorien,  Ornithologien  og  Geologien;  men  i  før- 
ste Række  skal  Stiftelsen  >y  lindre  Nød  og  Elendighed,  slølle 
ArbeJdetforChrislendommens  Udbredelse  og  Befæstelse  blandt 
Menneskene,  og  fremme  dygtigt  og  redeligt  Arbejde  og  god  og 
gavnlig  Virksomhed  i  vort  gamle  danske  Fædreland '?. 

Det  havde  været  hendes  Tanke  —  der  er  udtalt  i  hendes 
første  Testamente  af  1887  —  at  hendes  Fætter  Frederik 
Grundtvig  —  han  der,  om  Godset  var  vedbleven  at  være 
Stamhus,  var  blevet  hendes  Efterfølger —  skulde  som  før- 
ste Direktør  med  Bolig  paa  Gaarden  have  ført  hendes  Tan- 
ker og  Planer  ud  i  Livet.  Dertil  havde  han  været  kaldet 
som  ingen  anden.  Dette  forhindredes  ved  hans  Død,  og  det 
bliver  da  fremmede,  der  skal  arbejde  for  hendes  menne- 
skekærlige Formaal.  Ingen  af  den  Carlsenske  Slægt  skal 
mere  leve  paa  det  skønne,  minderige  Sted,  hvor  Stuerne  nu 
staar  tomme. 

Men  saalænge  gode  Gaver  derfra  strømmer  ned  i  fattige 
Enkers  Skød,  saalænge  Nød  og  Trang  lindres  af  Gammel- 
køgegaards  Agre,  saalænge  fattige  Børn  glædes  og  styrkes 
af  Godsets  Overflod,  saalænge  vil  Emmy  Carlsen  nævnes 
med  Tak  og  Pris  og  et  hædret  Navn  blandt  Danske  være 
hende  sikkret.  h.  Pl. 


DEN  4.  JUNI  1912 

(AFSUNGET  I  ANLEDNING  AF  FRØKEN  EMMY  CAHLSENS  70-AAIUGE 
FØDSELSDAC;) 


Mel.:  Fred  hviler  over  Land  og  By. 

DU  kjære  gamle  røde  Gaard, 
ved  Aaens  Side  lagt, 
for  Dig  jeg  gjerne  Harpen  slaar 
med  Nattergal  i  Takt. 

Du  taler  om  en  virksom  Slægt, 
som  har  Dig  selv  opbygt, 
men  ei  forglemt,  Guds  Varetægt 
kun  giver  Fristed  trygt. 

Du  taler  med  din  stille  Røst 
om  Fædres  Liv  og  Færd, 
om  Sorg  og  Glæde,  Tvivl  og  Trøst 
bag  dine  Mure  her. 

Du  har  det  underlige  Sprog 
med  Fortids  dybe  Klang, 
som  tidlig  bort  vort  Hjerte  drog 
fra  Døgnets  Tankegang. 

Du  fører  altid  Mindet  frem 
om  Venner,  vi  fik  kjær, 
men  som  i  Jesu  Tro  gik  hjem 
fra  Verdens  travle  Færd. 

Om  hende,  som  for  Styret  staar, 
Du  taler  hoit  i  Dag! 
Gud  give  hende  blide  Kaar 
til  sene  Solbjærgsdag! 

For  andre  hun  paa  kjærlig  Vis 
saa  mange  Torne  brød; 
thi  dufte  sødt  fra  Paradis 
for  hende  Rosen  rød. 

Og  hav  saa  Tak  for  svundne  Aar, 
for  alt,  Du  har  os  bragt. 
Du  kjære  gamle,  røde  (iaard, 
ved  Aaens  Side  lagt! 

F.  G. 


VED 

STAMHUSBESIDDERINDE,  STIFTSDAME 
FROKEN 

EMMY  CARLSENS 

BEGRAVELSE 
GAMMELKJØGEGAARD 

DEN  11.  SEFIEMBEH  1912 


AT  sige  Verden  ret  Farvel, 
I  Livets  Gry  og  Livets  Kvæld, 
Er  lige  tungt  at  nemme; 
Det  lærtes  aldrig  her  paa  Jord, 
Var  Jesus  ej  Du  i  dit  Ord 
Hos  os,  som   Du  er  hjemme. 

Hvor  tidt  hos  Dig  end  Trøst  jeg  fandt, 
Naar  Hjertet  skjalv  og  Graaden  randt, 
Og  Verdens  Bolger  hruste, 
Ved  Støvet  hænger  dog  min  Sjæl, 
Og  Slangen  bider  i  min  Hæl, 
Skjont  Du  dens  Hoved  knuste. 

0  Jesus,  Herre,  Broder  sod! 

Du  kjender  bedst  den  bittre  Dod, 
Du  har  den  overvundet; 
Vor  Skabning  grandt  og  kjender  Du, 
Veed  godt  vi  alle  seer  med  Gru 
Vort  Timeglas  udrundet. 

O,  kom  Du,  som  en  Gang  jeg  veed 

Du  i  din  Faders  Herlighed 

Skal  klart  Dig  aabenbare; 

Var  det  i  Gry,  var  det  i  Kvæld, 

Jeg  skyndte  mig  med  kort  Farvel 

1  Sky  Ul  Dig  at  fare. 

Men  kommer  Døden  førend  Du, 
Kom  da  i  Løn  og  kom  i  Hu, 
Hvor  mørkt  der  er  i  Graven! 
Omstraal  mig,  saa  jeg  glemmer  den, 
Salv  Øjet  paa  din  syge  Ven, 
Saa  jeg  kan  se  Guds-Haven! 

Kom  i  den  sidste  Nattevagt, 

I  en  af  mine  Kjæres  Dragt, 

Og  sæt  Dig  ved  min  Side! 

Og  tal  med  mig,  som  Ven  med  Ven, 

Om  hvor  vi  snart  skal  sees  igjen 

Og  glemme  al  vor  Kvide! 

Kom  som  Du  vil!  Jeg  veed  det  vist. 

Du  selv  har  sagt,  at  her  og  hist 

Du  kjendes  vil  paa  Røsten, 

Den  Høst,  hvorved,  trods  Verdens  Larm, 

Os  Hjertet  hrænde  kan  i  Barm 

Og  smelte  hen  i  Trøsten. 

O,  lad  mig  i  min  sidste  Stund 
Det  høre  af  din  egen  Mund, 
Som  Aand  og  Liv  kan  tale: 
Hvor  rart  der  er  i  Himmerig, 
Og  at  Du  Stol  har  sat  til  mig 
1  dine  lyse  Sale! 

Før  Døden  med  sin  Istap-Haand 
Gjør  Skjel  imellem  Støv  og  Aand, 
Bortvifter  Hjertets  Varme, 
Indslumre  skal  jeg  da  med  Lyst, 
Som  Barnet  ved  sin  Moders  Bryst, 
I  dine  Frelserarme. 


RE  RODE  Roser  i  Sølvfelt,  det  er  den 
Slægts  Adelsvaaben,  hvis  sidste  Led  vi  i 
Dag  skal  bringe  det  lange  P^arvel. 

Sagtens  har  Frøken  Carlsen  ofte  med 
Glæde  set  paa  sin  Slægts  Vaaben  og  da  sik- 
kert aandslevende  skønnet,  at  Adel  for- 
pligter«, at  dette  Vaaben  kunde  tale  om, 
at  saaledes  maalte  der  leves,  at  Menneskelivet  svarede  til 
Adelsvaabnet. 

Tre  røde  Roser  paa  Sølvfelt  kan  bruges  som  Udtryk  for 
hendes  Livs  Oplevelser  og  som  Billede  af  hende  selv.  — 
Barndommens  lijserøde  Rose  blomstrede  for  hende  fra  hen- 
des Livs  første  Time.  Barnemindet  er  langt,  og  det  er  de 
Minder  fra  Barndommens  Dage,  der  satte  de  dijbesie  Spor 
i  hendes  hele  Liv,  gav  det  Evighedslivets  Præg,  forst  og 
fremmest  Daabsmindet.  Hendes  Daabsda^,  da  hun  fik 
Hjemret  der,  hvor  vi  ikke  er  fremmede  og  Gæster,  stod 
altid  klar  og  levende  for  hende;  og  den  Bøn,  hun  den  Dag 
fik  af  vor  Herre  og  Frelser,  fulgte  hende  Livet  igennem  lige 
til  det  sidste,  den  bad  hun  højt  den  sidste  Søndag,  hun  le- 
vede. Barnelivets  favre  Dage  svandt  dog  hurtigt.  Det  sæt- 
ter dybe  og  uudslettelige  Spor  i  et  Menneske,  saa  tidligt  at 
miste  sin  fromme  Moder,  som  hun  maatte  det.  Da  hun  stod 
ved  sin  Moders  Dødsleje,  var  det,  som  Barndommens  lyse- 
røde Rose  visnede,  og  derfra  kom  sagtens  den  Vemods- 
tone,  der  var  som  Underklang  hos  Frøken  Carlsen  i  hele 
hendes  Liv.  ogsaa  i  glade  Dage.  De  dybe  Barneminder 
gemtes  i  hendes  Sjæl;  det  var  saaledes  maaske  i  Bårne- 

mindet  om  hendes  Moder,  om  hvis  Død  vor  store  Ivirke- 
sanger  sang: 

Dit  Øje  saa  Dagen,  hvor  Nat  er  ej  mer, 

at  vor  kære  afdøde,  en  af  de  sidste  Dage  hun  levede,  dvæ- 
lede med  Glæde  ved  vor  Frelsers  Ord:  I  Dag  skal  du  være 
med  mig  i  Paradis.«  Blegnede  for  hende  Barndommens 
lyserøde  Rose,  saa  bevarede  hun  Barnelivets  dybeste  Rose, 
Kristentroen. 

Den  anden  Rose  spirede  for  Frøken  Carlsen  i  Ungdoms- 
tiden. I  Danmarks  Smertensaar,  da  hendes  Fader  sad  i 
Kongens  Raad,  grundfæstedes  hendes  store  Kærlighed  til 
det  danske  Folk  og  dets  Minder.  Hendes  historiske  Sans 
udvikledes,  samtidig  med  at  hun  forstod  at  leve  med  Na- 
turen; Skovens  Træer  og  Fuglenes  Liv  og  Sang  havde  hun 
aabent  Øje  og  Øre  for.  Langt  større  Betydning  for  hendes 
Livs  Roses  Udvikling  fik  dog  det  at  færdes  med  mange 
meget  betydelige  Mennesker:  saaledes  har  hun  ved  Lejlig- 
hed vidnet,  at  hendes  Faster,  Frøken  Franzisca  Carlsen, 
hjalp  de  yngre  til  »Tropaa  det  ædleste  og  bedste  i  Menneske- 
livet og  at  takke  Gud  og  give  ham  Æren  for  alt  godt  .  Intet 
Menneske  har  dog  været  det  for  hende  som  hendes  Fader, 
der  delte  sit  Livs  rige  Erfaringer  og  sit  Sinds  dybe  Tanker 
med  sin  Datter.  De  ti  sidste  Aar  af  hendes  Fladers  Liv  var 
den  Tid.  hun  helst  dvælede  ved;  i  den  Tid  udfoldede  sig 
for  hende  Livets  rigeste  Rose.  Ikke  underligt  var  det  derfor, 
at  Rosengaarden  blev  som  øde  Vange,  da  hun  havde  set  sin 
Faders  Øje  briste  i  Død.  Detvar  for  hende,  som  hendes  Liv 
herefter  maatte  blive  i  Ensomhedens  Ørken. 

Men  saa  var  det  herligt  at  se.  hvorledes  den  mest  velsig- 
nede Rose  fremblomstrede  under  hendes  Livs  Ørkenvan- 
dring. Hun  vilde  gaa  i  sin  Faders  Spor,  vilde  i  hans  Aand 
alvorligt  tage  Gerningen  op  som  Stamhusbesidderinde,  og 
hun  fik  Kraften  dertil  ovenfra,  saa  Kærlighedens  mørke- 
rode  Rose  udfoldede  sig.  Hun  blev  til  Velsignelse  for  mange, 
og  særlig  omfattede  hun  med  inderlig  Deltagelse  alle,  der 
borpaa  Gammelkøgegaards  Gods.  Sorgens  talende  Stilhed 
mærkedes  hos  alle  og  overalt  paa  Godset,  da  det  blev  hørt. 

at  Frøken  Carlsen  havde  lukket  sit  Øje  i  Dødens  Søvn ;  dybt 
vil  hun  savnes,  og  vi  har  saa  svært  ved  at  tænke  os  Gammel- 
kogegaard  uden  hendes  stærke,  ejendommelige  og  kærlige 
Personlighed.  Ud  af  Ørkenfølelsen  kom  hun  aldrig;  hun 
betegnede  selv  sit  Liv  saaledes: 

Vi  bygge  op  Borg,  vi  bygge  os  Fæste, 
endoij  vi  er  kun  fremmede  Gæste. 

Ørkenfolelsen  tog  vor  Herre  og  Frelser  i  sin  Tjeneste, 
saa  hun  kendte  det  som  hjemligt  i  Bøn  og  Tanke  at  færdes 
med  dem,  der  gik  forud  over  det  smalle  Bælt.  Den  stundom 
knugende  Ørkenfolelse  lettedes  for  hende  ved  de  mange, 
der  knyttedes  til  hende  med  stærke  HjaM'tebaand,  fra  Kon- 
gens Hus  til  mangen  lille  Bolig,  hvor  hun,  saa  længe  hun 
kunde,  færdedes'med  Ønsket  om  og  Viljen  til  at  bryde 
nogle  af  Jordelivets  nagende  Torne.  Som  kun  faa  kunde 
hun  i  Samtaler,  bedst  under  fire  Øjne,  give  af  sin  Sjæls  rige 
Indhold  gennem  sine  Ørd.  Ganske  særligt  blev  hun  hjulpet 
overfor  Ensomhedsfølelsen  ved  inderligt  Venskab  med 
den  Kvinde,  som  hun  i  en  Aarrække  næsten  altid  var  sam- 
men med;  kun  lyse  og  kærlige  Ord  vekslede  de  med  hin- 
anden i  de  mange  Aar;  de  delte  med  hinanden  Jordelivets 
Glæder  og  Sorger  og  fulgtes  ogsaa  helst  til  Sæde  ved  Her- 
rens Bord. 

Den  mørkerøde  Bøse  i  Frøken  Carlsens  Liv  fik  sin  nelsig- 
nende  Kraft  fra  hendes  daglige  Samliv  med  »den  yndigste 
Bøse«,  vor  Herre  og  Frelser  Jesus  Kristus  i  Lønkamrets 
Stilhed.  Saa  vidt  mulig  søgte  hun  hver  Søndag  sin  Illads  i 
Kirken  og  tog  levende  Del  i  hele  Gudstjenesten.  Alt,  hvad 
der  vedrørte  Menighedslivet  i  Køge  Kirkesogn,  optog  hen- 
des dvbe  Interesse,  med  Glæde  fyldte  hun  sin  Plads  som 
Medlem  af  Menighedsraadet,  og  hun  glædede  sig,  hver 
Gang  hun  fik  Stadfæ^stelse  paa,  at  det  stærkeste  Baand,  der 
kan  knvtte  Menneskehjæ^rter  sammen,  er  de  helliges  Sam- 
fund. Ingen  trængende  gik  uhjulpen  fra  hende,  og  aldrig 
gik  vi  forgæves  til  hende  om  Haandsrækning  til  de  for- 
skellige menneskekærlige  Formaal. 

Rode  Roser  paa  Sølvfelt.  Sølvfeltet  kan  være  Billedet  paa 

hendes  Sjæl  og  Sind;  hun  var  et  Menneske  uden  Svig  med 
personlig  Sandhed  i  alt,  hvad  hun  tog  sig  for.  Del  hvide 
skinnende  Sølv  er  fint  mærkende  baade  for  Solens  Straa- 
ler  og  Himlens  Skyer ;  saaledes  var  hun  et  meget  fint  følende 
Menneske,  som  derfor  kunde  glædes  med  de  glade  og  sørge 
med  de  sørgende,  men  hun  maatte  ogsaa  lide  fine  Naturers 
Smerter  i  en  Verden,  der  ikke  altid  er  hensynsfuld,  men 
saa  kunde  hun  til  Gengæld  inderligt  glædes,  naar  hun 
mødte  hjærtelig  Forstaaelse.  I  hendes  sidste  Dage  kom  der 
stundom  svære  Tider,  da  det  var  for  hende,  som  hun  sej- 
lede paa  de  »Fare-Vande«,  men  disse  Tider  tog  hun  imod 
i  Jesu  Frelser  Navnet  som  Lutringstider,  for  at  den  store 
Mester,  der  smelter  Sjæl  og  Sind,  kunde  i  Hjærtedybet 
klarlig  se  sit  eget  Billede,  som  det  kan  genspejle  sig  i  hvert 
troende  Menneskehjærte  paa  ejendommelig  Maade,  og 
som  det  vel  hos  Frøken  Carlsen  kan  skildres  med  Adels- 
vaabnets:  »Tre  røde  Roser  i  Sølvfelt  .  —  Velsignet  være 
hendes  Minde!  Amen!  L.  Ciiristexsen. 

MIN  Jesus,  lad  mit  Hjerte  faa 
En  saadaii  Smag  paa  Dig, 
At  Dag  og  Nat  Du  være  maa 
Min  Sjæl  umistelig! 

Da  bliver  Naadens  Tid  og  Stund 
Mig  sod  og  lystelig, 
Thi  Du  mig  kysser  med  din  Mund 
Og  tager  hjem  til  Dig. 

Mit  Hjerte  i  den  Grav,  Du  laa 
Til  Paaskemorgen  rød. 
Lad,  naar  det  aftner,  Hvile  faa 
Og  smile  ad  sin  Dod! 

Før  saa  mig  arme  Synder  hjem, 
Med  din  lletfærdighed. 
Til  dit  del  nv  Jerusalem, 
Til  al  din  Herlighed! 


^^ 


ET  er  jo  som  en  mindernes  højtidsstund, 
naar  vi  samles  for  sidste  gang  om  vore 
kære.  Vi  ser  saa  langt  tilbage,  og  vi  ser 
tilbage  for  at  sige  tak.  Den  velsignelse  er 
der  i  minderne.  Der  er  sagt,  at  ordet 
»tænke  <  sprogligt  hører  sammen  med  or- 
det »takke«.  Om  det  er  rigtigt,  véd  jeg 
ikke,  men  det  véd  jeg,  at  aandeligt  hører  de  sammen,  dér 
er  der  et  nøje  slægtskab.  Saadan  skal  vi  tænke  tilbage,  saa 
vi  kan  lære  at  takke.  Det  er  et  vidnesbyrd  om,  at  det  liv, 
der  er  levet,  har  haft  værdi  og  virkeligt  indhold. 

Som  en  mindernes  højtidsstund  er  jo  ogsaa  denne  dag. 
Nu  samles  vi  for  at  bære  den  sidste  af  den  slægt,  som  har 
bygget  her  paa  den  gamle  gaard,  ud  til  fædrenes  hvilested 
paa  aasen.  Og  saa  maa  vi  have  lov  til  at  se  tilbage  og  sige 
tak.  Ti  den  slægt,  som  gennem  lange  tider  har  boet  her 
paa  GI.  Kjøgegaard,  var  en  slægt  med  vaagen  og  aandelig 
sans.  De  har  levet  med  i  og  delt  det,  der  var  det  bedste  i 
deres  tid.  Den  sidste  halvdel  af  forrige  aarhundred  var  for 
vort  fædreland  en  rig  og  bevæget  tid.  Stolte  sejre  og  tunge 
nederlag  melder  den  danske  historie  om.  Store  glæder  og 
dybe  skuffelser  har  præget  folkets  liv.  Og  under  alt  dette 
er  der  sket  en  rig  og  stærk  udvikling.  Den  slægt,  som  boede 
her  paa  GI.  Kjøgegaard,  har  levet  med  i  alt  dette  og  trofast 
delt  det  med  det  danske  folk.  Det  var  en  udpræget  dansk 
slægt.  Gamle  kammerherre  Carlsen  har  paa  en  smuk  og 
ærefuld  maade  indskrevet  sit  navn  i  Danmarks  offentlige 
historie.  Han  vil  blive  husket  som  en  begavet,  ja  en  meget 
ejendommelig  begavet  mand.  Han  vil  blive  æret  for  sin 
faste  og  retliniede  karakter,  for  den  store  samvittigheds- 

fuldhed  og  den  dybe  alvor,  som  prægede  hans  arbeide  og 
hele  ofTentlige  lierd.  Og  de,  der  delte  hjemmet  her  med 
ham,  de  delte  hans  arbejde,  baade  dets  sorger  og  glæder. 
En  sand  og  trofast  fædrelandskærlighed  har  præget  livet 
her  paa  GI.  Kjogegaard.  Og  mange  af  de  mænd.  som  blev 
de  ledende  og  førende  i  tiden,  hvis  navne  kranser  det  dan- 
ske aandsliv,  er  jo  gaaet  ud  og  ind  paa  denne  gamle  gaard. 
Rigt  og  kønt  har  livet  været  indenfor  disse  mure. 

Hun,  om  hvis  baare  vi  nu  er  samlede,  er  vokset  op  i  alt 
dette.  Hun  har  levet  med  det  fra  sin  barndom;  derfor  kom 
det  ogsaa  til  at  præge  hendes  liv.  Hun  var  et  trofast  men- 
neske, tro  mod  alt  det  gamle  og  fast  i  sin  overbevisning, 
med  en  stærk  følelse  for  vort  fædrelands  vé  og  vel;  lige  til 
det  sidste  blev  hun  ved  at  folge  med  i  alt,  hvad  der  drejede 
sig  om  dets  lykke  og  fremtid. 

Naar  nu  den  sidste  af  denne  slægt  skal  bæres  bort  her- 
fra, saa  maa  vi  have  lov  til  at  sige  tak.  Det  er  minderne, 
der  skal  lære  os  at  takke.  Men  der  er  i  minderne  ogsaa 
noget,  som  forpligter.  Vi  vil  onske,  at  vi,  der  kommer  efter, 
maa  gaa  i  de  gamles  fodspor,  saa  vi  paa  vor  maade  og  efter 
vor  tids  forhold  maa  lære  af  dem  at  være  med  at  bygge  og 
værne  vort  kære  fædreland. 

Mio[  frvder  din  ros,  din  ære, 
mig  knuger  din  sorg,  dit  savn. 
Hver  glans,  hver  plet  vil  jeg  bære, 
som  falder  paa  Danmarks  navn. 

Saadan  skal  minderne  lære  os  at  tænke  og  takke. 

Men  naar  vi  som  kristne  samles  om  kristnes  baarer,  da 
liarvi  mere  end  minderne,  da  samles  vi  med  et  stort  haab. 
Minderne  viser  tilbage  til  det,  der  svandt,  og  der  er  velsig- 
nelse deri.  Men  haabet  viser  frem  mod  det,  som  kommer, 
og  der  er  en  evig  trøst  og  glæde  i  det.  Stort  er  de  kristnes 
haab  —  vidunderlig  stort.  Lovet  være  (iud  og  Vor  Herres 
Jesu  Krisli  fader,  som  efter  sin  store  barmhjertighed  har 
genfødt  os  til  det  levende  haab  ved  Jesu  Kristi  opstan- 
delse fra  de  døde,  til  en  uforkrænkelig  og  ubesmittelig  og 
uvisnelig  arv,  som  er  henlagt  til  os  i  himlene.    Saadan  har 

St.  Peter  skrevet  om  de  kristnes  haab,  og  her  er  den  rette 
grundtone  i  sjælenes  pilgrimssang.  Det  levende  haab  kal- 
der han  det.  Hvorfor?  Fordi  det  peger  saa  langt  som  til 
livets  land.  Alle  andre  haab  her  i  denne  verden  maa  jo  til- 
sidst  blegne  og  segne,  men  de  kristnes  haab  rækker  helt 
ind  i  evigheden.  Og  det  er  et  stort  haab,  fordi  det  taler  om 
en  uforkrænkelig  og  ubesmittelig  og  uvisnelig  arv,  som  er 
henlagt  til  os  i  himlene.  Hernede  færdes  vi  med  hverandre 
som  syndere  i  stor  skrøbelighed  og  forkrænkelighed,  men 
naar  vi  én  gang  af  Guds  naade  mødes  dér  hjemme,  da  er 
s^md  og  forkrænkelighed  borte,  og  da  skal  vi  leve  rent  og 
kønt  med  hverandre,  fordi  Gud  er  bleven  alt  i  alle.  Saa 
stort  er  de  kristnes  haab,  og  det  lyser  med  trøst  og  fred 
over  troende  menneskers  vej  hernede. 

Den  slægt,  som  i  saa  mange  aar  har  boet  paa  denne 
gaard,  var  ikke  blot  en  god  dansk  slægt,  men  ogsaa  en 
kristen  slægt.  De  har  ærligt  og  oprigtigt  delt  menighedens 
tro,  levet  med  i  dens  bekendelse  og  lovsange.  Det  var  den 
kristne  tro,  som  styrkede  dem  til  striden  og  gav  dem  fred 
i  dødens  stund.  En  af  dem,  der  stod  mig  nærmest,  som  har 
levet  nogle  af  sine  ungdomsaar  her  paa  dette  sted,  har  for- 
talt mig,  at  gamle  kammerherre  Carlsen  hver  morgen  gik 
til  gravene  paa  aasen.  Dér  begyndte  han  sin  dag  for  Guds 
ansigt;  og  de  tanker,  som  gik  gennem  hans  sind,  har  han 
udtrykt  i  flere  salmer,  som  han  har  efterladt  sig.  Hun,  om 
hvis  baare  vi  nu  samles,  har  haft  den  lykke  at  vokse  op  i  et 
kristeligt  barndomshjem.  Men  hvad  hun  saaledes  havde 
set  og  mødt  fra  sin  barndom  af,  det  blev  hendes  eget.  Hun 
kunde  sige,  som  en  mand  har  sunget  om  den  kristne  tro: 

Den  var  min  fader  livsens  frø, 
i  den  jeg  saa  min  moder  dø: 
i  fædres  skygge  gror  jeg. 
Dog  ikke  derfor  tror  jeg. 

Men  da  jeg  laa  i  synd  og  skam 
og  fik  mig  selv  i  tale, 
saa  har  jeg  khmget  mig  til  ham, 
som  gik  i  Jordans  dale: 


35 

ti  intet  aasyn  var  som  hans. 
Guds  eget  væsens  fulde  glans; 
trods  korset  og  dets  smerte, 
Han  fyldte  mig  mit  hjerte. 

Hun  elskede  det  gamle  Evangelium  om  Gud  fader,  der 
gav  sin  søn,  den  eenbaarne,  for  at  hver  den,  som  tror  paa 
ham,  ikke  skal  fortabes,  men  have  det  evige  liv.  Hun  vidste 
med  sigselv,atdeteren  troværdig  tale  ogværd  at  annamme, 
at  Jesus  Kristus  kom  til  verden  for  at  gøre  syndere  salige. 
Thi  hun  vidste,  at  for  syndere  i  verden  er  der  kun  én  vej  til 
himlen,  og  det  er  den  korsfæstede  og  opstandne  herre,  som 
lever  hos  os  i  sit  ord.  Mellem  alt  det,  som  hun  ejede  og  le- 
vede med,  var  denne  tro  hende  det  største  og  bedste. 

Saa  lyser  da  ogsaa  det  levende  haab  over  hendes  kiste. 
Det  skal  I  huske,  som  nu  er  bedrøvede  ved  hendes  bort- 
gang, hendes  slægt  og  venner,  og  mellem  dem  tænker  jeg 
særlig  paa  jer,  som  var  hendes  trøst  og  støtte  lige  til  det 
sidste;  ganske  særlig  paa  dem,  kære  frøken  Treschow! 

»Ja,  lovet  være  Gud  og  Vor  Herres  Jesu  Kristi  fader, 
som  har  genfødt  os  til  det  levende  haab  ved  Jesu  Kristi 
opstandelse.  Her  ligger  den  store  trøst,  naar  vi  skal  skilles 
fra  vore  kære,  og  her  ligger  den  dybe  fred,  naar  vi  én  gang 
selv  skal  drage  herfra.  Vor  Herre  bevare  troen  og  haabet 
kvende  og  ufordunklede  for  vore  hjerter  lige  til  det  sidste! 

Kristne!  hvilken  morgenrøde, 
mange  mørke  timer  værd, 
naar  vi,  levende  og  døde, 
mødes  med  Vor  Herre  kær; 
skal  i  himlens  glans  og  ære 
evig  hos  vor  frelser  være, 
love  Gud  med  englerøst! 
Husker,  det  er  Herrens  trøst! 

P.  M.  Larses. 

SØRGER  ej  for  dem,  der  sove 
Med  (iiids  Fred  i  Gravens  Skjød 
De  paany  skal  Herren  love, 
Takke  højt  for  Hvilen  sød, 
Ja,  for  Sejer  over  Døden, 
Ungdomsliv  i  Morgenrøden, 
Højtidsfærd  ad  Kongevej 
Til  den  Sol,  som  synker  ej. 

Selv  han  os  har  aabenbaret 
Til  de  ømme  Hjerters  Trøst, 
At  naar  han,  i  Sky  forklaret. 
Skrider  frem  med  Tordenrøst, 
Først  han  som  Basunen  gjalder. 
Gravens  Folk  til  Lyset  kalder. 
Vinker  da  fra  Mark  og  By 
Alle  Sine  op  i  Sky. 

Kristne!  hvilken  Morgenrøde, 
Mange  mørke  Timer  værd, 
Naar  vi,  Levende  og  Døde, 
Mødes  med  vor  Herre  kjær, 
Skal  i  Himlens  (ilands  og  .F^re 
Kvig  hos  vor  Frelser  være. 
Love  Gud  med  Englerøst! 
Husker,  det  er  Herrens  Trøst! 

VED  UDBÆRINGEN 

DEJLIG  er  Jorden, 
Prægtig  er  Guds  Himmel, 
Skjon  er  Sjælenes  Pilgrimsgang! 
Gjennem  de  favre 
Higer  paa  Jorden 
Gaa  vi  til  Paradis  med  Sang! 

Tider  skal  komme. 

Tider  skal  henrulle. 

Slægt  skal  folge  Slægters  Gang; 

Aldrig  forstummer 

Tonen  fra  Himlen 

I  Sjælens  glade  Pilgrimssang. 

Englene  sang  den 

Først  for  Markens  Hyrder, 

Skjont  fra  Sjæl  til  Sjæl  det  lød: 

P'red  over  Jorden! 

Menneske,  fryd  Dig, 

Os  er  en  evig  Frelser  fød! 


^^ 


PAA  VEJEN 

UNDER  dine  Vingers  Skygge, 
Herre,  lad  mig  bo  og  bygge. 
Til  Du  vil  bjemkalde  mig; 
Til  mit  Øje  invi  sig  lukker. 
Til  i   Dødens  Stund  jeg  sukker: 
Herre,  tag  min  Aand  til  Dig! 

Under  dine  Vingers  Skygge, 
Der,  kun  der  er  Livets  Lykke, 
Aandens  Barndomshjem  paa  Jord, 
Hvor,  hvad  vi  af  Paradiset 
Har  ved  Adams  Fald  forliset. 
Atter  spirer  frem  og  gror. 

Under  dine  Vingers  Skygge, 

Som  i  Barndoms-Hjemmet  trygge. 

Vandre  vi,  trods  Storm  og  Slud; 

Fries  vi  end  ej  for  Fare, 

Dog  for  Mørkets  Magt  og  Snare 

Du  bevarer  os,  vor  Gud! 

Under  dine  Vingers  Skygge 
Lad  kun  Korsets  Byrde  trykke. 
Klage  lyde  paa  vor  Gang: 
Flader,  dine  Visdoms  Hænder 
Kors  til  Sejrens  Palme  vender, 
Klage raab  til  Jubelsang! 

Under  dine  Vingers  Skygge 

Lad  mig  Hjertets  Tempel  smykke 

Med  din  Tro,  din  Kjærlighed, 

Lys  og  Benhed,  Kraft  og  Varme, 

At  tilsidst  i  dine  Arme 

Jeg  maa  slumre  ind  i  Fred. 


KOM,  Gud  Hclligaand,  kom  brat! 
Gennembryd  den  morke  Nat 
Med  Guds  Morgenrøde! 
Lad  vort  Hjertes  Lærkeslag 
Hilse  Herrens  klare  Dag, 
Som  staar  op  af  Døde! 

Sjælesørger  allerbedst, 

Hjertekamrets  ædle  (ijæst, 

Vær  hos  os  til  Stede 

Med  (iiids  Fred  i  Storm  og  Strid, 

Himmelsk  Trøst  i  Trængsels  Tid! 

Sluk  vor  Sorg  med  Glæde! 

Saligheden,  Tvivl  til  Trods, 
Gjor  indlysende  for  os. 
Som  ved  Aand  os  trøste, 
Føle  dybt,  at  uden  Dig 
Tomt  er  alt  paa  Jorderig, 
Avner  kun  at  høste! 


Styrk  og  bøj  os  med  din  Arm, 
Gjør  vor  kolde  Kundskab  varm, 
Dæmp  og  Luer  vilde! 
Rens  os  med  dit  Hjertesuk, 
Læsk  os  med  din 
Vemods  Taarer  milde! 


Moriiendug: 


Lad  for  os,  som  paa  Dig  tro, 
Livets  Blomster  overgro 
Gravens  mørke  Tilje! 
Og  ved  Kirkegaardens  Port 
Vift  fra  os  hver  Skygge  sort 
Med  din  hvide  Lilje! 


F.  E.  BORDING.  KØBENHAVN. 

